du ikke anser vores indlæg som brugbare. Men jeg kan så fortælle at jeg personligt har fået en "problemhest" til at blive værre, fordi jeg troede jeg kunne "prøve mig frem". Jeg har også ligget under 2 heste, fordi det var nogle lækre heste jeg kunne komme til at ride...Hvis bare lige de kunne stoppe med at stejle og smide sig. Jeg har siddet i kørestol fordi jeg også lige skulle lege berider. Heldigvis er jeg blevet klogere, ved hvor mine grænser er. Jeg kunne komme med 10 forskellige råd, men det er langt fra det er brugbart på netop denne hest. Det kræver indsigt, erfaring og viden om egne begrænsninger at kaste sig ud i sådanne projekter. Men jeg kan da sige, at sætte en dukke op, synes jeg personligt er det dummeste ever. Ved godt i nogle kredse er det en normal ting at gøre, men jeg synes det er fuldstændig absurd at sætte en død ting, der ikke kan hoppe af, hvis hesten panikker. Den kan komme ud af balance i best case, worst case kan den skræmme hesten endnu mere.
er bare, at det er den sødeste hest EVER. Hun er så tillidsfuld, og lige til at putte i lommen, og jeg kan bare ikke se, hvorfor den her hest skulle stejle med NOGEN. Jeg har været ude på folden og snakke og hygge med hende 2 gange, og hun opfører sig virkelig som om at vi har kendt hinanden altid, det er helt vildt. - Så tillidsfuld en hest har jeg aldrig mødt før. Derfor vil jeg også gerne prøve om jeg kan hjælpe hende. Har håndteret "problemheste" før, men aldrig én der har stejlet ved at man bad den om at springe an i galop. Men tænker jeg kan starte med at longere hende i alle 3 gangarter også tage den derfra før jeg sætter mig op i hvert fald..
Generelt er det jo et skidt tegn, hvis den sødeste hest har et rideproblem - en sød pleasende hest skal man virkelige være en rigtig dårlig rytter for at lærer den SÅ gale ting, eller mere forventeligt så har den ondt, når den reagerer så kraftigt. Personligt er jeg sådan set ligeglad med, at en anden mands hest er sød fra jorden af, men har problemer i ridning. Der må vedkommende sætte den ud i proff ridning, hvor de i det mindste har en erhversmæsdig forsikring, hvis de kommer til skade. At lade "en fra vejen" agerer "måske går det, måske går det ikke, men det er billigere end at sende den i proff ridning", ja det synes jeg fortæller en del om ejeren. Jeg kan godt forstå du gerne vil i gang med at ride igen, men du har jo været oppe og starte MB-klasser i dressur, og der må være andre/bedre rideheste, som du kan få ridemæssig gavn ud af, da du har den erfaring du har. Jeg ville da henvende mig til lokale avlere, og hører om de evt manglede en rytter ? Eller overveje at låne en. Mit helbred er mig for dyrt til at blive smadret under en anden mands hest, især en hest der skal rides for at sælges. Men du kan jo forhører dig hos ejeren, at du selvfølgelig skal have løn for at påtage dig denne her risiko - 5000 kr/mdr burde være ok. Så kan du jo i det mindste have et økonomisk lille plaster på såret, hvis den brækker din ryg e.l. mvh Charlotte
Hej jeg syntes din tilgang er fornuftig, men drop join up, hesten er tillidsfuld og let i håndtering derfor er der ingen grund til den øvelse  longering er en god ide men drop dukke, sadel, gjord og lign i starten   kun trense/kapsun så du får et reelt billede af hvordan hesten arbejder i kroppen, træder den over? Går den i lige spor? Træder den ind under sig? Er skulderen fri? Er overlinien i arbejde, med lige kurver? Eller ser den spændt/ujævn ud? Ser den også gerne løs   balancere den? Og holder et jævnt tempo? Jeg ville derudover alliere mig med en dygtig underviser, hesten kan stejle pga. Signal forvirring, og det kræver en præcis og følsom rytter at ride sådan en hest, her duer det ikke at prøve sig frem, der skal man vide hvad man gør, for ellers bliver ondt værre siger min erfaring mig 
at I bekymrer jer for mit helbred, men det er IKKE det dette indlæg går ud på. Hvis I ikke har nogle gode råd til, hvordan jeg kan hjælpe den, så venligst lad være med at kommentere. Jeg har IKKE tænkt mig at tage penge for at ride den, og NEJ det er ikke bare sådan lige til at finde en hest at ride i Sønderborg hvor grundridningen er i orden. Hver eneste gang jeg tror jeg har fundet én, så er der et eller andet i vejen. Enten hænger den med 300 kg på tøjlen, er skæv i kroppen eller noget helt 3. der gør, at jeg som rytter mister modet, når jeg kun kan ride den 2-3 gange om ugen og dermed ikke rette særlig meget op på noget som helst... Og desuden har jeg IKKE penge til at låne en hest, da jeg kommer på SU pr. 1. september. Og kender ikke særlig mange private avlere på Als... :p Men igen, det er IKKE dét det kommer an på, hvorvidt om I mener jeg skal ride den eller ej, men om I har nogle idéer til, hvad jeg kan gøre for at hjælpe den.
varmblod ?Er vejen frem?: tak for et meget brugbart indlæg, og jeg vil helt sikkert, som du siger, starte med at se hvordan hun bevæger sig uden noget på. Jeg tænker nemlig også, at det umiddelbart lyder som signalforvirring, når han forklarer det, men er bare ikke så meget for "bare" at smide mig op på en hest jeg ikke rigtig kender og prøve at springe den an i galop for at finde ud af det...
Men alligevel. Selvom hun ikke viser stejle adfærden i longen så kan hun sagtens have problemer med ryggen alligevel. Feks med KS kommer dette jo oftest til udtryk når der kommer "belastning" i vægt af en rytter på ryggen, som så trykker på torntappene. Jeg vil sige at de fleste stejle/problem hest er det jo oftest noget fysisk som generer dem, især hvis den er en engel fra jorden af  Låsningen i krydset kan jo komme af den kompenserer for smerter den har et andet sted. Som de andre siger, pas godt på dig selv!
Da du virker fast besluttet på at gå i gang med projektet, vil jeg ikke gentage de tidligere indlæg. Så jeg vil i stedet komme med mine indput, som evt kan tage med i dine overvejelser. Først og fremmest er jeg meget enig med "varmblod". Observer hesten både i longe og løs. Jeg ville også bruge tid på bare at studere den på fold. Hvordan bevæger den sig? Vælger den galop til kun den ene side eller skifter den mellem begge. I hvile -aflaster den altid/ofte det samme ben? Når den græsser -stiller den sig oftest med det samme forben frem og det andet bagud. Eller bruger den sig alsidigt? Inden du sætter dig op, ville jeg forlange en gennemgående helbreds undersøgelse af en dyrlæge, der evt har speciale i kiropraktik. Du bliver nødt til at vide, hvad status er. Hvor vidt der skal røntgen til kan/vil jeg ikke vurdere. Men er hesten ikke denne undersøgelse værd i værdi, ville jeg anbefale salg til kraftigt nedsat salgssum. Evt slagtepris. Og endnu vigtigere. Så undersøg din ulykkesforsikring. Hvis du kun er fritids forsikret, er det ikke sikkert den dækker, hvis de vurderer, at du rider for sælger = arbejde. Sørg for at være dækket, hvis uheldet er ude. Når/hvis du når til ridningen, så ville jeg undlade galoppen det første lange stykke tid. Først skal grundridningen helt sættes på plads/genlæres, indtil hesten er tryg og stabil. Galoppen ville jeg holde i longen og løsspring. Og jeg ville absolut heller ikke bruge en dummy rytter. Hvis der er tale og signalforvirring vil en sådan da kun give endnu mere støj (signaler), som den kan blive forvirret over. Derud over tror jeg, at en hjælper fra jorden ville støtte og hjælpe hesten. Så de første gange, særligt når du når til selve galoppen, at signalet gives fra jorden. Som den er vant til i longen. Så man derved overfører forståelsen gradvist til rytterens signaler. Med andre ord, så skal du og sælger regne med, at det ikke løses på bare en måned eller to. Og så er spørgsmålet igen om det kan betale sig at bruge midler på hesten i så lang tid, eller om den bare skal "skydes af".  Jeg er selv blevet alt for kylling til andres problem heste. Men jeg har da set andre opgivede heste gen-tilrides af alm ridepiger, der bruger fornuft og tålmodighed. Så held og lykke med projektet. Og sørg for at give dig selv og hesten de arbejdsrammer, som giver den størst mulige sikkerhed, så du forbliver tryg ved situationen.
for alle jeres dejlige indlæg det er helt fantastisk at så mange herinde giver sig tid til at komme med holdninger og meninger om hvordan det skal gribes an  Jeg har absolut ingen intentioner om at det skal gå hurtigt. Jeg skal studerer de næste 3 år, så hvis det tager 6 måneder til et år at få hende til at galopere uden at stejle, jamen så er det fint med mig  Hun står ikke til salg på nettet lige pt. og jeg får ikke betaling af ejeren, så jeg er ret sikker på, at det kan gå ind under min fritidsforsikring hvis der skulle ske noget, hvilket der forhåbentlig ikke gør, men ja man kan aldrig vide... Og ja, jeg skal nok lige få snakket med ejer, om vi kan få en dyrlæge / kiropraktor ud til hende for at finde ud af, om der evt. stadig skulle sidde noget. Jeg har også fået lov til at ride hans anden hest som kan gå i alle 3 gangarter og som bare mangler noget dresurtræning, så kommer ikke til at kede mig 
En af mine staldkammerater havde en fin og sød hoppe, som fungerede perfekt i longe og under ridning - altså hvis man undlod at galopere. Jeg har selv set hende gå nydeligt rundt med en dygtig rytter og i det øjeblik rytteren lægger hjælpen til galopanspring går den lige i vejret. Hoppen blev undersøgt og behandlet efter alle kunstens regler inden man konstaterede at den var hvinsk. Og så var den færdig som ridehest. Måske det var en idé at få den undersøgt for hvinskhed? Det kunne være interessant at følge udviklingen, så jeg håber, du vil opdatere os undervejs:). Pøj pøj med projektet. mvh. susanne
Hvis hesten er testet med tænder, kiro, dyrlæge og evt. vinsk adfærd, så ville jeg begynde helt for fra. Det kan sagtens være dårlig træning i basis, der giver adfæren, hvis dens fysik ikke er grunden. Ofte er det fordi, hesten ikke har lært, hvordan den skal håndtere pres korrekt. En hest der ikke kan give til biddet, hvilket er ret almindeligt, kan blive en hest der stejler under bestemte omstændigheder. At flytte sig for bid og ben hver for sig i begyndelsen, vil ofte være der "fejlen" i basis arbejdet viser sig, hvis ikke den kommer frem meget tidligere. Hesten viser måske i andre øvelser symptomer på hvor årsagen kan være. Det er også ofte set, at folk både samler hesten og springer an til galop på samme tid. Har hesten huller i sin træning, eller ikke er kommet så langt endnu, så er det også grund til at stejle for en hest, idet den bliver bedt om 2 ret modstridende ting på samme tid og idet den stejler forsvinder alt pres og adfæren er indlært. Det kunne være der problemet er begyndt for ejer måske. Jeg ville som sagt starte helt forfra. Alle øvelser fra jorden af inden jeg satte mig op. Så bagparts flytninger, gå sidelæns, forpartsflytninger, bakke uden pres, men stadig med at give godt efter med næsen, så hesten flytter sin vægt til bagparten i øvelsen. At hesten kan give efter for både grime og bid, uden at flytte på sig selv o.s.v. Så er der også træning af ting og lyde, paraplyer m.v. Det lyder måske åndsvagt, men det giver hestene mere selvtillid på en måde, så de begynder at tackle pressede situationer på en anden måde. God arbejdslyst 
først skal hesten undersøges og højst sansynligvis behandles af en ordentlig kiropraktor, som også er dyrlæge. Det kræver sikkert flere behandlinger og genoptræning. Når hesten beskrives så flink, er det min overbevisning, at der er noget helt galt med hesten. Det er ikke helt billigt, hvis det skal gøres ordentligt, og er ejer mon indforstået med det. Findes hesten herefter OK, så brug alle de super gode indput du har fået i tråden - og, nok allervigtigst, du er simpelthen nødt til at være lidt ydmyg overfor den meget svære og langvarige opgave du har påtaget dig. Der er yderligere den ting, at I skal være OBS på. Der er en risiko for at sælge en problemhest videre, som andre kommer til skade med, men det findes der self. et alternativ til. Jeg har efter et langt liv lært - på den virkeligt hårde måde, at hvis man mener sig i stand til en opgave uden forudgående erfaring - er det næsten altid fordi man ved for lidt om det. Desuden: hvad hjælper en forsikring, den giver dig godt nok økonomisk kompensation - fint nok, men den giver dig IKKE din førelighed tilbage. Du kan tage overstående som du vil, men tænk lidt over hvad jeg har skrevet, INDEN du kommenterer mit indlæg. God arbejdslyst
alle jeres indlæg  Nu er det jo altså ikke en dræbermaskine jeg skal hjælpe ham med. Og jeg er ganske ydmyg omkring opgaven. Jeg har som sagt hjulpet med problemheste før, men ikke nogen der stejlede, og har altid fået af vide, at en hest der stejler, er noget af det farligste man kan håndterer. Det er også derfor at jeg spørger om råd og vejledning herinde, hos nogen der ved hvordan jeg skal gribe det an, INDEN jeg bare smider mig op... Ejer fortalte desuden, at ham de normalt bruger til at tilride deres heste, vidst nok havde været lidt hård ved hende, så kunne forestille mig at det er noget indlæringsmæssigt, og ikke så meget fysisk. (Rytteren der tilred hende ville ikke have, at der var andre der så på, når han tilred heste, så man kan jo egentlig kun forestille sig, hvad der måske er sket.)  Hvorfor ejer tillod rytteren at tilride hans hest uden selv at se det ved jeg ikke, men det er ikke op til mig at dømme ham jo. Jeg har da også i den grad tænkt mig at høre med ejer, om at få en dyrlæge & kiropraktor ud, for at kigge på hende. Jeg vil jo gerne hjælpe, men ved også godt at det ikke er sikkert at hun kan hjælpes, men jeg vil gerne prøve, og ellers har han en anden jeg også kan ride, som kan noget mere, men det var primært hende her jeg skulle træne. NYAGERGARD: Hvis ejer ikke er villig til at betale for at få hende undersøgt, så galoperer jeg ikke på hende, længere er den bare ikke. - Man kan sagtens både skridte og trave uden at hun gør noget. Desuden mht. at sælge en problemhest videre, hvis vi finder ud af hvorfor hun gør det og får problemet løst, er det jo ikke en problemhest længere  Jeg VED at det ikke bliver nemt, hvis det overhovedet kan lade sig gøre, men jeg er villig til at gøre forsøget, og hvis det viser sig, at hun ikke kan bruges som ridehest, så kan hun jo altid bruges som avlshoppe, hun har nogle fine papirer, og så må jeg hyppe rundt på den anden, og hjælpe med at tilride den 3 års han har, når den skal rides til, til næste år.  Til sidst vil jeg lige tilføje, ja, jeg er kun 21 år gammel, men jeg har redet siden jeg var 3 år, og hjulpet med alle mulige forskellige slags heste, så det er ikke fordi jeg ikke ved hvordan man rider / giver de rette signaler, samt hvornår det er på tide at give op og hvornår man skal kæmpe for sagen  Men jeg er glad for alle jeres input 
Jeg er glad for at der bliver stillet spørgsmål som disse!  Jeg tror, at mange saver deres hest i munden fordi det er en 'nem' og uteknisk metode. Det handler kun om hvor mange krafter du har i armene, til at hive hesten i munden. Det stammer nok fra den STORE misforståelse, at 'når hesten har bukket nakken, så er den samlet', hvilket er dybt forkert. Helt kort og konkret, så kommer samlig jo ved, at hesten forskyder sin vægt mere bagud og derved bærer mere af sin vægt med de store muskelgrupper i bagparten. Dette vil ved en meget veltrænet hest resultere i at halsen hejses mens hovedet bliver foran lod. Desværre er den rundede hals nu blevet et 'trademark' for samling og folk laver den store misforståelse at tro, at hvis de tvinger hovedet ned på en hest vil den være i samling. Derfor tror jeg det er populært at save hesten i munden. Fordi folk vil se ud af noget over for andre og så må hesten betale prisen.
heei:D nu ved jeg ikke hvordan i rider eller hvilket nievau i ridder på jeg selv rider omkring MA at hesten bukker nakken når man "FILER" passer TILDELS jeg oplever tit heste som ikke bukker nakken ved hjælp af filing men denne debat er lang alle har holdninger og metoder personligt går jeg ikke ind for filling men dog har jeg altid lært den "proffesonelle" måde at ride på og vis hesten ikke går ned når den for de sinaler den skal havde så rusker jeg den hurtig i et sekund så den ved den skal lytte.. rusker lyde lidt voldsomt;) men den for hurtigt med ringefingerne.. og vis i siger prof rytterne gør vil jeg sige at jeg ser ikke mange af dem gøre dettet og jeg ser mange prof rytter i løbet af et par måneder;) men super emne og diskutere og faktisk også et vigtigt emne;D
Grunden til, at nogen saver deres hest i munden, er vel, at de ikke har forstået konceptet "halv parade"...? Halv parade: Alle kan save deres heste til at bukke nakken, men med hvilket formål ? (at hesten bukker nakken betyder ingenting, når bagparten halter bagud. Hesten skal være fremad bagfra, dvs. bagparten "motoren" giver kraft til fremaddrift, derefter kommmer naturlig holdning foran, dvs. blid hånd foran. At save hesten i munden, er kun at bremse fremaddriften, til hvilket formål ? Hesten mister lysten til at arbejde)
Steffen: Håber da ikke du ender som prof. rytter :S Jeg tror folk ender med at save hesten i munden i afmagt, dvs de enten ikke ved hvordan man skal ride. Eller også fordi det er en form for "magtmiddel" at have over hesten. Sådan lidt at de VED de har en vis power/magt over det store dyr når de sidder på det og det kan de ved at save i den for det vil alle heste jo reagere på for det gør jo ondt  Dem der saver bør lære at ride.
nu er der jo save en hest i munden som kan se voldsomt ud og noget som jeg synes man desværre ser lidt meget for ofte rundt omkring. Jeg benytter dog selv til dels metoden på min ene hest, som har en tendens til at løfte hovedet og løbe og her kan en lille legen med først den ene tøjle og så den anden, lige sende hendes opmærksomhed tilbage til biddet, men tror ikke jeg flytter fingrene mere end en centimeter maks i rotation, men hellere gøre det 2-3 gange end smide et hårdere bid på hende som jeg måske ikke har rolige nok hænder til at ride med. mvh Mie
Jeg tænker to ting: 1) Ryttere, som saver deres heste i munden, har aldrig lært, hvordan man rider så hesten slapper af og søger ned af sig selv. 2) Ryttere, som saver deres heste i munden, rider heste, som har smerter eller fysisk ubehag som gør, at de ikke kan slappe af og søge naturligt ned under ridning. Og disse to ting kan også tænkes at hænge sammen.
Jeg får undervisning, og er ikke en erfaren rytter - men tøjlerne er hvad jeg har lært en vigtig hjælp, samtidig med man trykker med indvendig. Laver små bevægelser, konstant, får at min hest skal søge ned til bidet. Hvis det er forkert? Vil jeg meget gerne høre hvordan I så gør? Hvordan får i hesten til at gå til bidet? Hesten har som regel en god side og en mindre god side, og i den mindre gode side, har jeg mere ved tøjlerne, arbejder hårdede. - så hvis alt dette jeg har lært af min underviser er 'forkert' bliver jeg da lidt bekymret. Håber på en der vil uddybe nærmere hvordan I så gør?? Vh Susanne
Susanne: Det du har lært af din underviser er forkert. Man skal ikke sidde og file i tøjlerne hele tiden. Din hest skal kunne gå fra bagparten (skubbe korrekt fra bagparten) henover ryggen (løfte ryggen) og suge frem i din hånd (til biddet) Dvs den ligger sig helt automatisk selv til biddet når du får redet bagparten og ryggen indunder- og op. Det er SÅ smart at hesten er lavet sådan  Det er okay at lave korrektioner på biddet, dvs de halve parader som du skal ligge for dit sæde også går ned igenmem din hånd, i starten. Hesten skal jo også lære tingene korrekt. Det svære for dig er dog nu at få pillet al det pilleri ud af både dig selv, men også hesten. Man kan også lave rundinger på volte for schnkel og tøjle. Du skal selvfølgelig bruge tøjlen til noget, men ikke sidde og file og hive i hesten og bevæge hånden hele tiden. Hesten ender med at blive døv i munden og den bukker blot nakken for biddet så, dvs falsk "samling". Ryggen og bagparten er ikke med og når du har en hest der ikke bære dig korrekt over ryggen ender du med skader i ben og ryggen. Man kalder det at ride fra indvendige schnkel til udvendige tøjle - eller dvs sådan "hedder ordsproget". Så jeg synes du skal finde dig en ny underviser.
Jeg lærte også som pony rytter i 90'erne at jeg hele tiden skulle bevæge hænderne. Hold da op jeg er ked af det nu for det er en dårig vane der har taget mig mange år at bryde - og som stadig dukker op når jeg bliver nervøs. Heldigvis var min seneste ridehest meget sensitiv og virrede med hovedet hver gang jeg gjorder det. Så NEJ - konstant fiflen med tøjlen er ikke korrekt og dårlig undervisnig fra undervisers side af. Målet er stabilitet og ro! Ang 'savning' så synes jeg også det desværre er blevet en grim tendens til at få nakken ned på hypsi. Og noget man ser tit på stævnepladserne i alle niveauer. Jeg skal på ingen måde gøre mig hellig jeg har også måttet tyde til det. Overnævnte ridebæst var nemlig stor, stærk og meget temperamentsfuld. De dage hvor temperamentet drev gæk med hende og hun var løbet igennem de første 3-4 anholdninger så anså jeg ikke at have andre valg end at save 1-2 gange til opmærksomheden igen var på mig og ikke at løbe barrelrace. Jeg har prøvet at ride en hest hvor rytter var noget så streng med tøjlen. Jo denne hest stod fint i nakken, var let på tøjlen osv. Men den var da også ræd for biddet! og jeg synes ikke den lå ærligt. Så måske er det det som tiltrækker eller gør misforståelsen 'korrekt'? Mange af disse heste bliver så ræd for smerten de står 'flot' hele tiden.
Sandra: Kender du nogle undervisere i midtjylland du vil anbefale? Omkring Herning, Brande. Eller gør nogle af I andre? Vil jo så gerne lære at ride, korrekt. Og sidder med lidt dårlig samvittighed.. Men vidste ikke bedre.
Du skal ikke have dårlig samvittighed, du har jo bare gjort det din underviser har bedt dig om   Sådan nogle dårlige undervisere findes der desværre end del af, dem som bare siger hesten skal knække nakken og så alt godt. Jeg bor desværre selv på Sjælland, KBH området - så kan desværre ikke hjælpe dig med Jylland. Måske andre kan 
OK, men tak for hjælpen.  Jeg må se hvad jeg kan finde..
Susanne: Jeg vil også sige at Susan kjærgård er et rigtig godt bud, da hun kan undervise på mange måder, og har rigtig mange gode måder at virsualisere tingene og gøre dem nemmere at forstå (jeg lærte rigtig meget som 7 års, og det gr voksne på 40-50 også). Tjek evt. blueberryhill.dk for hun udddaner også undervisere, og du kan finde dem der inde  Resten af tråden mht savning: Jeg syntes også alt for ofte at man ser ungheste i 3-4 års alderen som går med halsen krampagtigt trukket sammen. Jeg tror den største synder er misforståelsen og uvidenheden. Man har lært at heste skal gå i holnding fordi det er sundest for hesten (og ser godt ud) men man har ikke lært hvordan - og det har underviseren heller ikke! Det man dog tydeligt kan se er at en samlet hest har nakken rundet, og måske sågarfor løs tøjle. Det som underviser og elev ikke har forstået er så hvordan dette resultat opnås, og da det kræver øvelse at se 'samling' kigger de på den tydelige faktor: At nakken er bukket. De tror måske at de ved at bukke nakken opnår samling, ghvilket jo er en direkte omvendt tilgang, som faktisk bare fører dem længere fra målet. I virkeligheden kommer halsen fra samlingen og ikke omvendt. De ender i stedet med et schæfer hund. Den står måske flot, men bagbenene hænger efter den.
Jeg synes det er en ret interessant tråd, og jeg kunne godt tænke mig at vide hvad I egentlig mener er "at save"/"file" m.fl. For tror der er mange forskellige forståelser af hvad det er, og kunne godt tænke mig at høre jeres definitioner. Min definition, som jo ikke er den forgyldte sandhed, består af flere ting (kan ikke lige komme på flere end de nævnte). 1 - den ekstreme) Når rytteren bruger tøjlerne så voldsomt at hesten bøjer hovedet fra side til side fordi bidringen modsat tøjletrækket "trækker" hovedet mod tøjletrækket hurtigt efter hinanden, uden at give hesten mulighed for at rette sig ligeud. 2 - den stående) Når hesten står stille og rytteren lige giver hesten en serie træk med højre og venstre hånd, hvilket ofte ser mere ud til at være vane, end egentlig at have et formål. 3 - den rytmiske) Når rytteren rider over en længere periode, sikkert uden at være klar over det og trækker rytmisk i højre og venstre tøjle. Opdager lige hvor svært det er at beskrive, så andre kan forstå det, uden at misforstå. Når jeg læser mange af indlæggene herover lyder det som om det er en synd at bevæge biddet i munden på hesten? Er det mig der har misforstået det?
Et godt fif i al ridning, som jeg har lært af min berider er, at belønning for hesten, når den gør det rigtige er at få "fred". Det skal forstås på den måde, at du bruger schenkel/sædet/biddet til at give hesten et signal. Når hesten har udført det du som rytter har signaleret du ønsker, så skal hestens belønning være "ro" - det er her man som rytter bare skal "nyde turen og smile"  Derfor er det så vigtigt i al træning, at vide hvor man vil hen med sine "signaler" - for ved du ikke som rytter hvad du reelt ønsker, og hvornår hesten reagerer korrekt på det du ønsker, ja så kunne det blive nemt automatisk at komme til og sidde at file og fifle, sparke konstant med schenklen, eller konstant stå imod med sædet ect. Personligt saver jeg ikke mine heste i munden, da jeg ikke kan se ideen i så hårdt et signal - i min verden er det en straf, eller en meget grov korrektion. Men jeg rider gerne og udadstiller hestens hoved på fx en langside, for at smidiggøre den i nakken, her er mit mål at det er mig som rytter, som vælger hovedets placering - en forberedelse til senere øvelser, jeg får fat i udvendig skylder hvis jeg har behov for det - men hele tiden får hesten lov til at få ro, hvis den pænt stiller sig der ud. Men det har intet med, at bukke nakken på hesten, men noget med at hesten skal følge tøjlens signal/mit signal. For andre gange skal de gå versade, andre gange renversade ect, så de skal ikke tro, at de ved hvad de skal gøre, men skal gører hvad jeg beder dem om at gøre. Jeg har også trænet mine heste i, at når jeg står op på dem, så i den parade jeg sidder i, der skal de vende hovedet/halsen, for at berører min tåspidser på støvlerne - for så falder der en lille mundguf af til dem. Og det er primært, fordi de skal lærer at udfører en øvelse, lige når jeg er stået op på dem, og ikke bare ræse afsted i skridt, før man som rytter får måsen i sadlen. Her er der så ikke noget tøjlesignal, for her ønsker jeg at de udfører "øvelsen" af sig selv. Men hvis man ved hvorfor man giver et signal, så kan man også belønne det korrekte svar - også selvom hesten måske i starten kun kan give det korrekte svar 2-3 skridt, før man så skal signalerer til dem igen. Men med tiden, så kan du nyde den lette ridetur over længere stræk, når hesten bliver stærk og trænet nok til at svare på ganske små og lette korrektioner, nærmest bare udfra det du tænker. MVh Charlotte